text: Kolding får støtte til dagpenge-nej
  07 januar 2016 kl. 19.08
  Som reglerne er, må Kolding Kommune ikke udbetale  sygedagpenge til 117 borgere, hvis sager er fra før november 2012. De er forældede.
  Det erklærede Sten Bønsing, lektor i forvaltningsret på Aalborg Universitet,  i TV SYD i aften: - Kommunen har ikke  lov til at udbetale penge, som den ikke er forpligtet til.
  Afgørelsen i Højesteret handler kun om en enkelt borger. Men dommen danner præcedens for lignende sager. Men kun for dem, der fik frataget deres sygedagpenge efter november 2012.
  Et borgerligt flertal i Kolding Byråd afviser at udbetale de i alt 11,7 millioner kroner, som de 117 borgere  er blevet frataget.
  - Vi følger bare reglerne om forældelse, sagde formanden for Kolding Kommunes arbejdsmarkedsudvalg, Mette Balsby, til TV SYD.
  